Caius Julius Caesar, pe verroc'h Caius Julius Caesar (Kezar pe Kaezar e brezhoneg alies), a oa ur politikour, jeneral ha skrivagner roman, ganet e Roma d'an 13 a viz Gouhere 101 pe 100 kent Jezuz Krist, ha marvet d'ar 15 a viz Meurzh 44 kent Jezuz Krist. Lazhet e voe gant e vab advugelet Brutus, e teatr Pompeius ma oa bodet ar Sened, war-lerc'h un irienn aozet gant senedourien just a-walc'h. Ar gerioù diwezhañ distaget gantañ a voe lavaret d'ar mab-se : « Kaï  sù, tèknon » (και συ τεκνον) e gregach, hag e latin « Tu quoque, fili mi », da lavarout eo : "Te ivez ma mab". Anvet e voe da ziktatour a-hed buhez, lakaet da zoue. Gant e varv e teu fin ar Republik roman, ha gant e warlerc'hiad Aogust, a voe trec'het gantañ Marcus Antonius e-pad an eil brezel diabarzh, e krog an Impalaeriezh roman